แกนนำ “ราษฎร” เดินขบวนถึงศาลแล้ว เข้าฟังคำสั่งอัยการ คดีชุมนุม 19 ก.ย.63
แกนนำ "ราษฎร" เดินขบวนจาก MRT ลาดพร้าว ไปยังสำนักงานอัยการสูงสุด เข้าฟังคำสั่งคดีชุมนุม 19 ก.ย.63
แกนนำ "ราษฎร" เดินขบวนจาก MRT ลาดพร้าว ไปยังสำนักงานอัยการสูงสุด เข้าฟังคำสั่งคดีชุมนุม 19 ก.ย.63
8 มี.ค. 2564

กลุ่มราษฏร ในนามขบวนเดินทะลุฟ้า นำโดยนายจตุภัทร์ บุญภัทรรักษา หรือไผ่ ดาวดิน และนายภาณุพงศ์ จาดนอก หรือไมค์ พร้อมมวลชนจำนวนหนึ่ง ร่วมกันเดินขบวนจากบริเวณสถานีรถไฟฟ้า MRT ลาดพร้าว สี่แยกรัชดา-ลาดพร้าว โดยมุ่งหน้าไปยังสำนักงานอัยการสูงสุด เพื่อฟังคำสั่งคดีของอัยการ จากการชุมนุม “19 กันยาทวงอำนาจคืนราษฎร” ในข้อหาทั้งมาตรา 112 และ มาตรา 116 และ มาตรา 215 โดยยังมีแกนนำอีกหลายคน อาทิ น.ส.ปนัสยา สิทธิจิรวัฒนกุล หรือรุ้ง, นายชินวัตร จันทร์กระจ่าง หรือ ไบร์ท, นายอรรถพล บัวพัฒน์ หรือครูใหญ่ เป็นต้น
โดยก่อนหน้านี้ อัยการได้เลื่อนคำสั่งฟ้องมาจากวันที่ 17 ก.พ.64 เนื่องจากไม่สามารถฟ้องผู้ต้องหาได้ทัน จึงได้นัดมาฟังคำสั่งฟ้องใหม่ในวันนี้